stanford-oval/wikipedia huggingface dataset:
קון דאו

| --- | --- |

 נתונים גאוגרפיים
 מיקום:  ים סין הדרומי 
 קואורדינטות:  8°41′00″N 106°36′23″E﻿ / ﻿8.683272°N 106.606264°E﻿ / 8.683272; 106.606264
 שטח:  76 קילומטר רבוע
 נתונים מדיניים
 מדינה:  וייטנאם 
  (למפת וייטנאם מוגדלת) האנוי הו צ'י מין סיטי הייפונג קאנטחו דה נאנג ביין הואה נאצ'אנג בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד קון דאו(למפת וייטנאם רגילה) האנוי הו צ'י מין סיטי הייפונג קאנטחו דה נאנג ביין הואה נאצ'אנג בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד קון דאו
 
קון דאו או קונדאו (בוייטנאמית: Côn Đảo) הוא ארכיפלג ונפה במחוז בה ז'יה-וונגם טאו (אנ') באזור דרום מזרח (אנ') בווייטנאם.
גאוגרפיה

הארכיפלג ממוקם כ-185 קילומטרים (115 מיל) מוונג טאו (אנ') וכ-230 קילומטרים (143 מיל) מהו צ'י מין סיטי. הארכיפלג כולל 16 איים ואיונים הרריים. שטח הקרקע הכולל מגיע לכ-76 קילומטרים רבועים (29.34 מילים רבועים). כמו כן גרים באזור האכריפלג 8,360 תושבים (נכון לשנת 2014).
שדה התעופה קון דאו (אנ') נמצא על האי הגדול ביותר בארכיפלג, האי קון שון (אנ').
היסטוריה

ב-16 ביוני 1702, חברת הודו המזרחית הבריטית של ממלכת אנגליה ייסדה יישוב על האי קון שון כמתחם לספינות שעוברות בין הודו לסין. שלוש שנים מאוחר יותר, ב-2 במרץ 1705, שכירי חרב בוגיים (אנ') שנשכרו על ידי האנגלים כבשו והרסו את המתחם וגירשו את המתיישבים שנותרו.
במהלך המלחמות הפנימיות שהיו בממלכת נגויין (אנ'), הנסיך ג'יה לונג (אנ') חתם עם צרפת על חוזה ורסאי (אנ') ב-1787. באמנה זו, הנסיך העביר את האיים לצרפת בתמורה לסיוע צבאי. עם זאת, האמנה בוטלה מאוחר יותר מפני שצרפת לא סיפקה אף סיוע צבאי.
האיים היו אצל ידיים צרפתיות רק לאחר כיבוש האיים ב-1861. במהלך הודו-סין הצרפתית, האי קון שון (אנ') נודע לשמצה בשל מתקני העונשין שהיו על האי. לאומנים ומהפכנים וייטנאמים וקמבודים נשלחו למתקני העונשין כדי לרצות את עונשם בגין פעילות אנטי-צרפתית.
ממשלת הודו הצרפתית כינתה את הארכיפלג כאיי פאולו-קונדור (Poulo-Condore Islands)‏. יש הטוענים כי ה-Satyrorum insulae שמוזכר באיי הסאטירים של תלמי, נלקח מהקופים האנדמיים לאיים, מקוק הסרטנים.
הפארק הלאומי קון דאו

רבים מהאיים קיבלו מעמד מיוחד ב-1984, כחלק מהפארק הלאומי קון דאו. מאוחר יותר, האזור הורחב ב-1998. בין המינים שנמצאים בסכנת הכחדה, וניתן לראות בפארק הלאומי הם צבי ים קרניים, צבי ים ירוקים, דולפינים ותחשי המשכן.
הערות שוליים

↑  JSC, SUPERTECH. "CỔNG THÔNG TIN ĐIỆN TỬ UBND HUYỆN CÔN ĐẢO TỈNH BÀ RỊA - VŨNG TÀU". CỔNG THÔNG TIN ĐIỆN TỬ UBND HUYỆN CÔN ĐẢO TỈNH BÀ RỊA - VŨNG TÀU (בוייטנאמית). ארכיון מ-2021-12-04. נבדק ב-2021-12-16.
↑  "Airlines which flight to Côn Đảo Island". VietAIR (בוייטנאמית). ארכיון מ-2020-09-23. נבדק ב-2020-09-14.
↑  Wong Tze-ken, Danny (בספטמבר 2012). "The Destruction of the English East India Company Factory on Condore Island, 1702–1705". Modern Asian Studies. 46 (5): 1097–1115. doi:10.1017/S0026749X11000424. {{cite journal}}:  (עזרה)
↑  Tegg, Thomas (1829). London Encyclopaedia. London. p. 318.
↑  "Pulo Condore Group, Vietnam". National Geospatial-Intelligence Agency. ארכיון מ-2013-09-27. נבדק ב-25 באוגוסט 2011. {{cite web}}:  (עזרה)
↑  Robert J. King, "Pulo Condor, Isles of the Satyrs", presented at ‘Mapping in Action’: 47th annual ANZMapS conference, National Library of Australia, Canberra, 24-25 September 2019.
↑  "Tổng quan Vườn quốc gia Côn Đảo". ארכיון מ-2018-01-31. נבדק ב-2022-12-25.
| --- | --- |
בקרת זהויות :  GND: 4010461-8  NARA: 10036998  VIAF: 170375328   WorldCat (עם VIAF): 170375328 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קון דאו".
קורדיליים

| קורדיליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי חומט
משפחה:: קורדיליים
שם מדעי
 Cordylidae ‏פיטזינגר, 1826

קורדיליים (שם מדעי: Cordylidae) היא משפחה בת 69 מינים של קשקשאים מתת-סדרת הלטאות החיים באפריקה שמדרום לסהרה.
לטאות אלה בעלות זנב ארוך וקשקשים גדולים על גופם. המינים חיים על האדמה, כשכמה מינים חופרים להם מחילות ועוד כמה חיים בין הענפים. הרבה מינים בעלי שריון קשקשי המגן עליהם מטורפים והם חיים בקבוצות גדולות ליד אתרי הלינה שלהם, אז הם יכולים להישמר מטורפים בקבוצה אחת סמוך למאורה המגוננת ושם הזנבות הקוצניים שלהם מרתיעים את הטורפים. המין לטאת הארמדילו (Ouroborus cataphractus), ייחודית בכך שהיא יכולה לתחוב את זנבה הקוצני לתוך פיה וכך ליצור חישוק של קוצים המזכיר את הדרקון המיתולוגי אורובורוס - ומכאן שמה המדעי של הלטאה.
המינים בינוניים בגודלם מאורך 5-20 ס"מ. הם ניזונים בעיקר מחרקים ולחלקם חסרים רגליים אחוריות והרגליים הקדמיות מנוונות. הם מטילים ביצים באדמה ושומרים עליה.
מיון

משפחת קורדיליים (Cordylidae)
סוג לטאת עשב (Chamaesaura)
סוג קורדיל (Cordylus)
סוג Hemicordylus
סוג Karusasaurus
סוג Namazonurus
סוג ומין יחיד Ninurta coeruleopunctatus
סוג ומין יחיד לטאת הארמדילו (Ouroborus cataphractus)
סוג לטאה שטוחה (Platysaurus)
סוג Pseudocordylus
סוג Smaug
גלריה

לטאת הארמדילו
לטאות שטוחות
קולומביה (קרוליינה הדרומית)

קולומביה (באנגלית: Columbia) היא עיר הבירה של מדינת קרוליינה הדרומית בארצות הברית. קולומביה היא גם בירת מחוז ריצ'לנד, אף כי חלק קטן מהעיר נמצא במחוז לקסינגטון. שם העיר נגזר משמו של כריסטופר קולומבוס. קולומביה ממוקמת על גדות הנהר קונגארי.
העיר שוכנת במרכז המדינה (רק 21 ק"מ דרומית-מערבית למרכז הגאוגרפי) ולפיכך היא נחשבת לעיר העיקרית של קבוצת המחוזות המרכזית של קרוליינה, הנקראת "Midlands" (ארצות התיכון). עקב כך היא נקבעה גם כעיר הממשל.
קולומביה נוסדה בשנת 1786 כדי לשמש כעיר הבירה של המדינה, במקום הבירה הקודמת, צ'ארלסטון. בתור שכזו, היא אחת הערים המתוכננות הראשונות בארצות הברית. תכנון זה גרם לאיכות החיים הגבוהה בעיר, המשובצת במוסדות תרבות, פארקים, ואזורי שעשועים. בסמיכות לקולומביה מתמזגים שני נהרות גדולים, דבר ההופך אותה אידיאלית לשיט קייאקים וקאנו. גם מספר גדול של קבוצות תיאטרון עצמאיות נמצאות בעיר.
בעיר ממוקם הקמפוס הראשי של האוניברסיטה של קרוליינה הדרומית (University of South Carolina) כמו גם בסיס הטירונים הגדול ביותר של צבא ארצות הברית, פורט ג'קסון.
שטחה של העיר הוא 330.8 קמ"ר, ומתגוררים בה (נכון ל-2009) 129,333 תושבים.
היסטוריה

האירופאים הראשונים שעברו בסביבת העיר היו משלחת ספרדית אשר סקרה את האזור במאי 1540. העיר נוסדה על ידי המועצה הכללית של קרוליינה הדרומית ב-26 במרץ 1786 וכבר משנותיה הראשונות הפכה למוקד חשוב להתפתחות המדינה כולה. השם "קולומביה" נקבע בבחירות שנערכו בסנאט המקומי, והועדף על פני השם "וושינגטון" שהוצע גם הוא. היישוב הוכרז ככפר בשנת 1805 וכעיר בשנת 1854. מצודת קונגארי, שמוקמה על הגדה המערבית של נהר הקונגארי הייתה חשובה לפיתוח מערכת הנהר סאנטי. הממשלה הקולוניאלית הקימה מעבורת לחיבור המצודה עם היישובים בגדה המזרחית של הנהר. בתחילת המאה ה-19 חל גל פיתוח בעיר. ב-17 בפברואר 1865, במהלך מלחמת האזרחים האמריקנית, החריבו כוחות האיחוד בפיקודו של הגנרל ויליאם שרמן את העיר. בין היתר, אולם הקונגרס הישן נהרס עד היסוד.
בתחילת המאה ה-20 הפכה קולומביה למרכז טקסטיל אזורי ובשנות ה-30 הפכה גם למרכז מסחרי. בשנות ה-40 החלו מחאות ציבוריות כנגד חוקי ג'ים קרואו המפלים אפרו-אמריקאים לרעה. חוקים אלו התחילה להתבטל במדינה בתחילת שנות ה-60, מעט לפני שאר ארצות הברית.
דמוגרפיה

נכון לשנת 2020 גרים בעיר כ- 136,600 תושבים.
מבחינה דתית, הזרמים הדתיים הדומיננטיים הם הבפטיזם, המתודיזם, האוונגליזם והפרסביטריאניזם. ישנם כ-3 בתי כנסת הפועלים בעיר.
דמוגרפיה > חלוקה גזעית

לבנים- 51.27%
אפרו-אמריקאים- 42.2%
היספנים- 4.3%
אסייתים- 2.2%
אינדיאנים- 0.25%
אחרים- 1.8%
שני גזעים או יותר- 2%
ערים תאומות

כיום יש לקולומביה חמש ערים תאומות:
גרמניה קייזרסלאוטרן, גרמניה
רומניה קלוז'-נאפוקה, רומניה
בולגריה פלובדיב, בולגריה
רוסיה צ'ליאבינסק, רוסיה
גאנה אקרה, גאנה
פרוהר

פרוהר
פרוהר (בפרסית: فروهر) הוא אחד מסמליה של איראן העתיקה והסמל המרכזי של הדת הזורואסטרית. הסמל, ובעיקר מרכיב הדיסק המכונף שבו, לקוח מתרבויות שכנות כמו סמלו של האל האשורי, תרבות מצרים העתיקה ותרבויות מסופוטמיה. 
המילה נהגית בשלוש דרכים שונות: fravahar, foruhar או faravahar. זוהי מילה בפהלווית.
מקורות ופירושים

המקור הראשון מגיע מהמילה הפרסית העתיקה (אווסטית, השפה בה כתובות האווסטות, כתבי הקודש של הדת הזורואסטרית) – fravarane, שפירושה "בחירה" או "אני בוחר". הבחירה בדת הזורואסטרית היא תמיד בין הטוב והרע, לבחירה זו יש ביטוי נרחב ברכיבי הסמל.
המקור השני מגיע מהמילה fravarti או fravashi שפירושה הוא "שומר הרוח" (guardian spirit). לפרושי יש תפקיד זהה לתפקידם של המלאכים בנצרות.
לפי האמונה האיראנית הקדומה, כל אדם מורכב משניים או שלושה יסודות:
היסוד הפיזי (שממנו נוצר הגוף) נקרא בפהלווית תן-גוהר.
היסוד הרוחני (שממנו נוצרות הנשמה והנפש) נקרא באווסטית פרושי ובפהלווית פרוהר.
לאנשים גדולים מבחינה פיזית יש גם יסוד שלישי הנקרא חורה – שניתן לתרגמו כהדר או כתפארת.
מבנה הסמל

הסמל בנוי משישה אלמנטים עיקריים:
דמות אנושית גברית – נועדה לסמל את הנשמה האנושית. יש הגורסים שהזקן הארוך מעיד על בגרות פיזית ומכאן על חוכמה. יש האומרים שהאיש המופיע במרכזו של הסמל, האוחז בדסקית בידו האחת ובשנייה מחווה אל על, הוא זרתושטרה ויש החושבים שזהו האל אהורא מזדא, האל האחראי על הטוב והצדק בעולם על פי הדת הזורואסטרית. עם זאת, בשלבים מאוחרים יותר של התפתחות הדת דחו הזורואסטרים כל צורה אנתרופומורפית של הישויות האלוהיות, ואהורא מזדא בראשן.
כנפיים – זוג כנפיים המורכבות משלוש שורות של נוצות, המסמלות מחשבות טובות, מילים טובות ומעשים טובים. אלו הם עמודי התווך של הדת הזורואסטרית, ששואפת תמיד לטוב.
נוצות תחתונות – נוצות אלו מייצגות את ההפך מהנוצות בכנפיים: מחשבות רעות, מילים רעות ומעשים רעים. משלושת אלו על האדם להתרחק ככל האפשר, ולכן הם גם נמצאים בתחתית הסמל.
טבעת/ דיסק – הטבעת שנמצאת במרכז הסמל מסמלת את נצחיות הנשמה, כלומר אין לה התחלה ואין לה סוף. זהו ביטוי לעקרון העולם הבא בדת הזורואסטרית, לפיו הזורואסטרים מאמינים שהנשמה ממשיכה להתקיים גם לאחר מות האדם. כפי שצוין לעיל, בגרסאות העתיקות של הסמל ייחסו, בין היתר, את הטבעת או את הדיסק במרכז הסמל לשמש העולה. נקרא גם "סמל השמש המכונפת" (winged sun symbol, ראו רע (אל))
שתי רצועות בתחתית הסמל – מסמלות את הכוח הטוב אמשא ספנדאן ואת הכוח הרע אהרימן. הכוח הטוב הוא הרצועה שפונה לאותו הכיוון של פני הדמות, כסמל לשאיפה אל הטוב ואל התקדמות הנשמה לעבר האיחוד הנכסף עם אהורא מזדא. הכוח הרע הוא הרצועה שנמצאת בכיוון הנגדי, והיא מסמלת את השאיפה להתרחקות מהרוע על כל ביטוייו (מחשבות, מילים ומעשים רעים).
לקריאה נוספת

Brannon Parker, The Serpent, The Eagle, The Lion & The Disk (The United States, 2012), p. 123-144
הערות שוליים

↑  Brannon Parker, The Serpent, The Eagle, The Lion & The Disk (The United States, 2012), p. 123-144
1 2  Micah Issitt and Carlyn Main, Hidden Religion: The Greatest Mysteries and Symbols of the world's Religious Beliefs (California: ABC-CLIO, LLC, 2014) p. 131-132
↑  Parker, The Serpent, The Eagle, The Lion & The Disk, p. 438-439
↑  ד"ר תמר עילם-גינדין, הטוב, הרע והעולם:מסע לאיראן הטרום-אסלאמית (בן שמן: מודן, 2011. בשיתוף עם משרד הביטחון, גלי צה"ל. מסדרת האוניברסיטה המשודרת), עמ' 23-22
↑  Micah Issitt and Carlyn Main, Hidden Religion: The Greatest Mysteries and Symbols of the world's Religious Beliefs, p. 133-134 
Beyer, Catherine. "Faravahar – Winged Symbol of Zoroastrianism.About Religion. http://altreligion.about.com/od/symbols/a/faravahar.htm
↑  http://www.infoplease.com/dk/encyclopedia/zoroastrianism.html
http://schools.yrdsb.ca/markville.ss/history/religion/nazoB.htm
http://altreligion.about.com/od/symbols/a/faravahar.htm
| הדת הזורואסטרית |
| --- | --- | --- |
| ישויות שמיימיות | אהורא מזדא • אמשא ספנדאן • אהרימן • דיווים | סמל הדת הזורואסטרית |
| דמויות מרכזיות | זרתוסטרה • מזדק | סמל הדת הזורואסטרית |
| כתבים זורואסטריים | אווסטה • גאת'ות • ספר אלף החוקים • ארדא ויראז נאמאג • דינכרד • יסנה • ונדידאד | סמל הדת הזורואסטרית |
| היסטוריה ופלגים | זורוואניזם • מזדקיזם • ח'רמיה | סמל הדת הזורואסטרית |
| חגים זורואסטרים | נורוז • סדה • מהרגאן • ליל הילדא • הלוח הזורואסטרי | סמל הדת הזורואסטרית |
| סמלים ותרבות | פרוהר • מגדלי שתיקה • מקדש אש • צ'ינוואט | סמל הדת הזורואסטרית |
פורטל איראן • פורטל דת
פרסי לינדזי

| --- | --- |

 לידה:  17 בספטמבר 1870 קרסוויק, אוסטרליה 
 פטירה:  21 בספטמבר 1952 (בגיל 82) 
 תחום יצירה:  ציור 
 
פרסיבל (פרסי) צ'ארלס לינדזי (באנגלית: Percival (Percy) Charles Lindsay‏; 17 בספטמבר 1870 – 21 בספטמבר 1952) היה צייר נוף, מאייר וקריקטוריסט אוסטרלי.
ביוגרפיה

יליד קרסוויק, ויקטוריה. פרסי היה הילד הראשון שנולד לג'יין לינדזי (לבית ויליאמס) ולד"ר רוברט צ'ארלס לינדזי. בין אחיו היו האמנים הידועים: סר ליונל לינדזי, נורמן לינדזי, רובי לינדזי וסר דריל לינדזי.
פרסי החל לראשונה לצייר בזמן הלימודים ופיתח את כישוריו עוד בסוף שנות השמונים של המאה ה-19.
לינדזי עבר למלבורן בשנות ה-90 של המאה ה-19 ועבד כמאייר וכקריקטוריסט. בתקופתו במלבורן. הוא היה במרכז קהילת האמנות הבוהמית בעיר. בשנת 1918 הוא עבר עם אשתו וילדו לסידני, שם המשיך לצייר נופים בזמן שעבד כקריקטוריסט במגזין The Bulletin.
פרסי הוא הפחות מוכר מבין חמשת האמנים של משפחת לינדזי וזכור בעיקר בזכות ציורי הנוף המשובחים שלו ואישיותו חסרת הדאגות המאושרת.
לאמן הוצגה תערוכה רטרוספקטיבית של עבודותיו בגלריה לאמנות בשנת 1975. ביוגרפיה על האמן פורסמה על ידי הוצאת ספרים אוסטרלית בשנת 2011.
גלריה

נוף אוסטרלי
כורים
מחפש זהב
מספינה
הערות שוליים

↑  Ron Radford, 'Percy Lindsay', Ballarat Fine Art Gallery, Ballarat, 1975.
↑  "Lindsay, Percy", dictionaryofsydney.org
↑  Silas Clifford-Smith, 'Percy Lindsay: Artist & Bohemian', Australian Scholarly Publishing, Melbourne, 2011.
| --- | --- |
בקרת זהויות :  ADB: lindsay-percival-charles-7201  AGSA: 6167  ISNI: 0000 0000 6354 0144  LCCN: n83145957  NGV: 1955  NLA: 35035723  SNAC: w6835fsx  SUDOC: 189022604  Trove: 459522  VIAF: 62923808   WorldCat (עם VIAF): 62923808
פרטיופליס

| פרטיופליס> תקופה |
| --- | --- |
מיוקן 10.3–4.9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פרטיופליס
מין:: Pratifelis martini
שם מדעי
 Pratifelis

פרטיופליס (שם מדעי: Pratifelis; מלטינית: "pratum" - שדה/מישור ו-"felis" - חתול) הוא סוג טורף ממשפחת החתוליים, אשר חי במשך תקופת המיוקן באמריקה הצפונית שלפני 10.3 עד 4.9 מיליון שנה מזמננו.
הפרטיופליס ידוע ממספר מאובנים שנאספו ב-1911 בקנזס ותואר ב-1934 בידי החוקר קלוד ו. היברד (Claude W. Hibbard) והוא כולל מין יחיד - Pratifelis martini, הקרוי על שם H.T. Martin שאסף את הדגימה.
מאפיינים

הממצאים שלו שכללו שרידי שיניים ולסת תחתונה העלו שהיה קרוב לחתולים הקטנים וקשור מעט לשונר או לסוג פסדאלורוס הנכחד. מבנה השיניים ובייחוד הטוחנות שהתגלו היו כבדות יחסית, מה שאפיין אותו בלסתות קצרות יחסית בעלות עוצמה חזקה. ככל הנראה היה גדול יותר מפומה ומהגדולים שבחתולים הקטנים מעולם. מספר חוקרים טוענים שמבנה הלסת מרמז שהיה קרוב יותר לשנחרבים ששגשגו לאורך המיוקן בצפון אמריקה, אך הדבר נתון בוויכוח מדעי.
מאחר שחתול זה התקיים בערבות עשב שופעות ייתכן שהיה צייד מהיר של פרסתנים בינוניים עד גדולים שצד בדומה לפומה המודרנית.
הערות שוליים

↑  Lane, H.H. (1947). "Survey of the Fossil Vertebrates of Kansas: Part V: The Mammals (Continued)" (PDF). Transactions of the Kansas Academy of Science (1903–). Kansas Academy of Science (published December 1947). 50 (3/4): 273–314. doi:10.2307/3625600. JSTOR 3625600.
קונוס מאך

קונוס מאך
קונוס מאך היא תופעה בזרימה דחיסה, בה מטוס (או עצם כלשהו) מגיע למהירות מאך 1 (מהירות הקול) ועובר אותה, מאחר שמהירות המטוס גבוהה ממהירות גלי הקול שנוצרים ניתן לומר שנוצר קונוס תלת־ממדי דמיוני אשר מתאר את הגבול בו ניתן לשמוע את גלי הקול.
גל הקול יגיע לאוזניו של הצופה על הקרקע לאחר שהמטוס חלף על מעליו ולאחר שגבולות הקונוס חצו אותו, תופעה זו נקראת בום על קולי.
התופעה התגלתה בשנת 1877 על ידי הפיזיקאי האוסטרי ארנסט מאך.
זווית הקונוס תלויה במהירות של העצם הנע וככל שמהירות גבוהה יותר כך הזווית תהיה חדה יותר
כאשר זווית הקונוס היא  2\alpha  ו- M מספר מאך, הנוסחה לחישוב זווית  \alpha  היא:
tan(\alpha )={\frac {1}{M}}={\frac {v_{sound}}{v_{object}}}
למשל עבור M=1.5 הזווית  \alpha  תהיה 41.8 מעלות
ועבור M=2 הזווית תהיה 30 מעלות.
ישנה טעות נפוצה שבה התעבות סביב כלי טיס בצורת חרוט נגרמת עקב גל ההלם, אך למעשה התעבות זו לא קשורה לקונוס מאך אלא לסינגולריות פראנטל-גלאוארט שיכולה להיווצר במהירויות נמוכות ממהירות הקול .
ראו גם

מספר מאך
פרסי טאו

פרסי מוזי טאו (באנגלית: Percy Muzi Tau; נולד ב-13 במאי 1994) הוא כדורגלן דרום אפריקאי המשחק בעמדת החלוץ באל-אהלי קהיר מליגת העל המצרית.
קריירת מועדונים

טאו התחיל את הקריירה שלו בקבוצת הנוער של ממלודי סאנדאונס. ב-25 בפברואר 2014 ערך את הופעת הבכורה שלו במשחק הליגה בהפסד 1-0 נגד אורלנדו פירטס. ב-22 במרץ 2014 הבקיע את שער הבכורה שלו בקבוצה בניצחון 1-4 במשחק הגביע נגד גולדן ארווס. ב-5 באפריל 2015 הבקיע את שער הבכורה שלו בליגת האלופות האפריקאית בהפסד 1-3 למזמבה. בעונת 2015/2016 הושאל לוויטבנק ספרס במדיה כבש 3 שערים ב-11 משחקי ליגה. בסיום העונה, חזר לממלודי וזכה עמה בליגת האלופות האפריקאית לראשונה בתולדות המועדון. ב-2 בנובמבר 2016 הבקיע את שער הבכורה שלו בליגה במשחק נגד פולוקווין סיטי. בעונת 2017/2018 כבש 11 שערים וזכה עם הקבוצה באליפות דרום אפריקה ואף זכה בתואר שחקן העונה.
ב-20 ביולי 2018 טאו חתם לארבע שנים בברייטון אנד הוב אלביון תמורת 2.7 מיליון פאונד. טאו לא הצליח להשיג רישיון עבודה באנגליה וב-15 באוגוסט 2018 הושאל לרויאל אוניון סן-ז'ילואז מהליגה הבלגית השנייה עד לסיום העונה, במדיה כבש 6 שערים ובישל 7 נוספים. טאו נבחר לכדורגלן העונה בליגה.
ב-29 ביולי 2019 הושאל לקלאב ברוז' עד לסיום העונה. ב-2 באוגוסט ערך את הופעת הבכורה שלו במועדון בניצחון 0-6 נגד סנט טרוידן. ב-13 באוגוסט הורחק אחרי כרטיס צהוב שני בתיקו 3-3 נגד דינמו קייב במסגרת מוקדמות ליגת האלופות. ב-1 באוקטובר בישל את השער הראשון בתיקו 2-2 נגד ריאל מדריד.
ב-4 באוגוסט 2020 הושאל לאנדרלכט עד לסיום העונה. 12 ימים לאחר מכן ערך את הופעת הבכורה שלו בקבוצה בניצחון 1-3 נגד סנט טרוידן ואף כבש את שער הבכורה שלו בקבוצה באותו משחק.
ב-7 בינואר 2021 חזר לברייטון לאחר שחוקי שיתוף הזרים השתנו בעקבות הברקזיט. 3 ימים לאחר מכן ערך את הופעת הבכורה שלו בקבוצה במשחק נגד ניופורט קאונטי במסגרת גביע הליגה האנגלי. שלושה ימים לאחר מכן ערך את הופעת הבכורה שלו בליגה במדי ברייטון בהפסד 1-0 למנצ'סטר סיטי.
ב-26 באוגוסט 2021 חתם באל-אהלי מליגת העל המצרית.
קריירה בינלאומית

ב-17 באוקטובר 2015 טאו ערך את הופעת הבכורה שלו בנבחרת דרום אפריקה בהפסד 0–2 לאנגולה במשחק מוקדמות אליפות אפריקה 2016. ב-25 במרץ 2017 כבש את שערו הראשון בנבחרת במשחק נגד גינאה ביסאו.
ב-13 באוקטובר 2018 כבש בניצחון 0-6 נגד סיישל שהיה הניצחון הגדול של הנבחרת בכל בזמנים. ב-24 במרץ 2019 כבש צמד בניצחון 1-2 נגד לוב שהבטיח לנבחרתו את הכרטיס לגביע אפריקה לאומות 2019.
תארים

ליגת העל של דרום אפריקה: 2013/2014, 2017/2018
גביע נדבנק: 2014/2015
טורניר טלקום: 2015
ליגת האלופות האפריקאית: 2016
הסופר קאפ האפריקאי: 2017
ליגת העל הבלגית: 2019/2020
ליגת העל המצרית: 2022/2023
הסופר קאפ האפריקאי: 2021
הסופר קאפ המצרי: 2021/2022, 2022/2023, 2023/2024
הגביע המצרי: 2021/2022
ליגת האלופות האפריקאית: 2022/2023
גביע ארבע האומות: 2018
נעל הזהב הדרום אפריקאית: 2017/2018
כדורגלן העונה בליגת העל הדרום אפריקאית: 2017/2018
כדורגלן העונה של השחקנים בליגת העל הדרום אפריקאית: 2017/2018
כדורגלן העונה בליגה הבלגית השנייה: 2018/2019
נבחרת העונה בליגה הבלגית השנייה: 2018/2019
הכדורגלן הבין-אפריקאי של השנה: 2023
פרווה מלאכותית

תמונה של אן בקסטר במעיל פרווה
פרווה מלאכותית היא כל חומר העשוי מבד סינתטי המיועד לחקות פרווה, לרוב כחלק מפריט לבוש. פרווה מלאכותית הוצגה לראשונה בשנת 1929 וניתנת לרכישה החל משנות ה-50. השימוש הנפוץ בפרווה המלאכותית ניתן לזקיפה לארגוני זכויות בעלי חיים ורווחת בעלי חיים, הטוענים כי פרווה מלאכותית היא תחליף לא אכזרי לבגדי פרווה.
שימושים

פרווה מלאכותית לא משמשת רק לביגוד, אלא גם לבובות ממולאות, אביזרי לבוש, וחפצים בייתים כגון כריות, מיטות ושמיכות. לעיתים פרווה מלאכותית משמשת גם לעבודות מלאכה, מאחר שניתן לתפור אותה באמצעות מכונת תפירה. פרווה אמיתית היא לרוב עבה יותר, ודורשת מכונה מיוחדת, תפירה ידנית או מרצע בשביל לתפור אותה. בצבא הסובייטי וביורשו הצבא הרוסי, "פרוות דג" הוא סלנג לפרווה מלאכותית המשמשת בבגדי חורף ובכובעי האושאנקה הנפוצים במיוחד. בזמן האחרון, פרווה מלאכותית משמשת יותר ויותר באופנת הנוער, לדוגמה, רשתות החנויות אברקרומבי אנד פיץ' ואמריקן איגל אאוטפיטרס משתמשות בה בשביל כובעי צייד ומעילים. בהתאם למגמה בעולם האופנה, מעצבים מוכרים כגון ראלף לורן ושאנל מקדמים שימוש בפרווה מלאכותית.
יתרונות וחסרונות > יתרונות

פרווה מלאכותית היא בד ולכן יחסית קל לתפור אותה.
פרווה מלאכותית לא דורשת את ההרבעה והגידול של חיות במשקים תעשייתיים כמו פרווה אמיתית.
פרווה מלאכותית לא דורשת אחסון מיוחד כהגנה מפני נזקי טמפרטורה ועש כמו פרווה אמיתית.
יתרונות וחסרונות > חסרונות

לפרווה מלאכותית אין תכונות בידוד יחד עם אפשרות למעבר מסוים של אוויר ("נשימה") כמו לפרווה טבעית
פרווה המלאכותית עשויה לעיתים מחומרים בעלי זמן התפרקות ארוך במיוחד, כגון סיבים אקריליים המיוצר מפחם, מים ואוויר, שיכול להגיע לעד 1000 שנים.
פרווה מלאכותית לא מונעת מפתיתי שלג להפשיר ולקפוא מחדש על סיבי הפרווה; תכונה שפוגעת בבידוד והופכת את הפרווה לבלתי יעילה בתנאים קיצוניים.
שימוש בפרווה אמיתית

כפי שנחשף על ידי הHSUS, מעילים מסוימים שתויגו כעשויים מפרווה מלאכותית למעשה הכילו פרווה אמיתית. בארצות הברית, חוקי התיוג בנוגע לפרווה מלאכותית מרשים לא לציין את השימוש בפרווה טבעית בתנאי ששוויה לא עולה על 150$. סכום זה שווה לפרוותם של שלושים ארנבים, שלושה דביבונים, שלושה שועלים מצויים, שלושה כלבים או דוב אחד.
ראו גם

תעשיית הפרוות
נערה לובשת אנוראק מפרווה מלאכותית
קורדיאל (ממתק)

| --- | --- |

 
 מאכלים
 סוג:  מגדן, candy covered fruit 
 מרכיבים עיקריים:  שוקולד, פרי, אינוורטאז 
 
קורדיאל (באנגלית: Cordial) הוא סוג של ממתק המכיל מילוי נוזלי.
מאפיינים

המילוי הנוזלי מיוצר בתוך מעטפת שוקולד, או מוכנס אליה. מוצר קונדיטוריה ידוע מסוג זה הוא קורדיאל הדובדבן, בו מעטפת השוקולד מכילה דובדבן בנוסף לליקר או ברנדי מתוק.
התהליך

המרכז הנוזלי המצוי בחלק מהקורדיאלים נעשה באמצעות אינוורטאז (האנזים מופק בדרך כלל משמרים), אשר מבצע הידרוליזה של סוכרוז במילוי, תהליך שיכול להימשך עד שבועיים. התהליך מצריך יישון של הקורדיאל באחסון לפני צריכתו כדי להבטיח שהמילוי הפך לנוזלי. מילויים לדוגמה הם דובדבן, תות, פטל ואוכמניות.
הערות שוליים

↑  "invertase archives". www.chocolateuniversityonline.com.
פולימורפיזם (מדעי המחשב)

במדעי המחשב, פולימורפיזם (מאנגלית Polymorphism, בעברית: רב־צורתיות) הוא תכונה של שפות תכנות המאפשרת לכתוב קוד מופשט מבחינת הטיפוס. הקוד האבסטרקטי ירוץ בצורה שונה, בהתאם לטיפוס עליו הוא עובד. כך אפשר לכתוב פעם אחת קוד המקבל משמעויות שונות בהקשרים שונים. פולימורפיזם הוא הדרך המקובלת בעולם התוכנה לבצע הפשטה מושגית.
פולימורפיזם מהווה תכונה חשובה במתודולוגיית תכנות מונחה עצמים ובתכנות פונקציונלי. שפת תכנות התומכת בפולימורפיזם נותנת למתכנת את היכולת לממש אלגוריתמים ומבני נתונים לשימוש כללי, ולגזור מהם צורות שימוש שונות בהתאם לעצמים ולנסיבות המשתנות, באופן מפורש או מובלע.
סוגי הפולימורפיזם השונים

מבחינים בין סוגים של פולימורפיזם:
העמסה - הגדרה של מספר פונקציות שונות בעלות אותו שם, כך שהמהדר מחליט בדרך כלשהי באיזו מהפונקציות להשתמש, על פי הטיפוס של הערכים המועברים כפרמטר. בשפות מסוימות העמסה מוגדרת עבור מספר טיפוסים קבועים מראש. דוגמה לכך היא אופרטור החיבור בשפת C, המוגדר עבור חיבור בין מספרים שלמים ובין מספרים ממשיים (4+5 או 3.2+5.4). שפות רבות מאפשרות למתכנת להגדיר העמסה באופן ידני.
פולימורפיזם פרמטרי - היכולת לתת פרמטריזציה עבור מבנים של שפת התכנות. למשל פונקציות בשפה לא מוגדרות עבור טיפוס ספציפי, וכך מסוגלות לטפל במגוון רחב (ואינסופי) של טיפוסים שונים. פונקציות כאלה נקראות פונקציות פולימורפיות . ישנם שני סוגים של פולימורפיזם כזה:
Let-Polymorphism, שהדוגמה הבולטת עבורו היא פונקציות בשפת ML ובשפות פונקציונליות נוספות, כגון Haskell. הפרמטריזציה עבור פונקציות אלה איננה מפורשת, אלא אך ורק מוסקת מתוכן הפונקציה.
פולימורפיזם פרמטרי מפורש, כגון תבניות (Templates) בשפת ++C, וכן מבנים מסוימים בשפת ML והאסקל. בתכנות מונחה-עצמים, שימוש בפולימורפיזם פרמטרי נקרא תכנות גנרי. פולימורפיזם כזה, במימוש אידיאלי, ממומש על פי רוב בזמן הידור.
פולימורפיזם של תת-טיפוס (או פולימורפיזם הכלה) ממומש על פי רוב בשפות תכנות מונחות-עצמים. מושג זה מתורת הטיפוסים אומר שמזהה עשוי להתייחס למופע השייך למספר כלשהו של מחלקות, כל עוד הן חולקות ביניהן מחלקת אם משותפת. פולימורפיזם כזה מנצל את היכולת לבצע חיפוש דינמי בזמן ריצה, ובביצוע דריסה של מתודות.
Type Coercion - המרה אוטומטית ומובלעת בין טיפוסים. דוגמה להמרה כזאת היא ההרחבה של המספר 4 ממספר שלם למספר ממשי בביטוי 4+5.2 (בשפות התכנות המאפשרות כתיבה של ביטוי כזה). ניתן להראות שהמרה כזאת היא שקולה לפולימורפיזם של תת-טיפוסים (ירושה), ואכן, שפת D משתמשת במנגנון הזה כדרך לדמות ירושה מרובה.